Stanfordi ülikooli teaduri Gregory Larkini töörühma läbi viidud uurimistööst selgub, et bingosaalis kaotamine ei ole eakamate inimeste jaoks sugugi eriline probleem, sest nad kardavad kaotada oluliselt vähemal määral kui nooremad inimesed.  Teadlased uurisid, mis moel suhtuvad võitmisesse ja kaotamisesse enam kui 65-aastased inimesed võrrelduna 19-27 aastaste inimestega.  Katsealused seati olukorda, kus nad kas võitsid või kaotasid raha ning paluti neil seejuures kirjeldada oma tundeid, samas kui nende aju jälgiti reaalajas funktsionaalse magnetresonantsjäädvustuse (fMRI) tehnoloogia abil.    Ajakirjas Nature Neuroscience tutvustatud uuringu käigus ilmnes, et nooremad inimesed hindasid oma kaotusvalu oluliselt suuremaks ja seda kinnitasid ka ajuuuringud - kaotuse korral aktiveerusid noorte katsealuste emotsioonidega seotud ajupiirkonnad võrrelduna eakate inimeste samade ajuosadega oluliselt suuremas mahus.  Võitmine näib aga tegevat ühtviisi õnnelikuks kõik inimesed olenemata nende  vanusest, sest ses osas küsitlustulemused ja ajupildid eri generatsioonidest pärit inimeste puhul märkimisväärselt ei erinenud.  Uurijate sõnul näitab leid, et inimene õpib elu jooksul kaotustega leppima ja ei pea neid enam eriti traagilisteks.    Vaata ka: